b"\n_START_ARTICLE_\nOhlsdorf\n_START_SECTION_\nHist\xc3\xb2ria\n_START_PARAGRAPH_\nEl primer esment del poble Odelvestorpe que significa poble d'Odulf, data del 1303. El 1303 la fam\xc3\xadlia hamburguesa vom Berge va comprar el poble a Adolf V, comte de Holstein. Pass\xc3\xa0 de m\xc3\xa0 a m\xc3\xa0 fins que el 1363 uns certs germans Joan i Marquard d'Holdenstede van vendre'l al monestir d'Harvestehude que amb la reforma del segle XVII va passar al monestir de Sant Joan. El territori del barri actual no correspon gaire al territori hist\xc3\xb2ric. L'antic centre del poble, compost d'uns pocs masos es trobava entre l'Alster i el carrer Alsterdorfer Stra\xc3\x9fe, actualment al barri d'Alsterdorf. Al segle XVIII comptava amb tres masies i uns petits masos m\xc3\xa9s. Del 1874 al 1882 la ciutat d'Hamburg va comprar els terrenys per a crear un cementiri nou.\n_START_SECTION_\nEconomia\n_START_PARAGRAPH_\nEl barri cont\xc3\xa9 una concentraci\xc3\xb3 de negocis vinculats amb el cementiri: talladors de pedra, serveis de pompes f\xc3\xbanebres i jardiners de cementiri. A l'entorn de l'estaci\xc3\xb3 hi ha el taller principal de la S-Bahn, la xarxa de transport ferroviari metropolit\xc3\xa0. Philips hi t\xc3\xa9 el seu centre de recerques m\xc3\xa8dics, i finalment la pres\xc3\xb3 principal d'Hamburg els Fuhlsb\xc3\xbctteler Justizvollzugsanstalten, que malgrat que el seu nom es diu \xc2\xabde Fuhlsb\xc3\xbcttel\xc2\xbb, popularment conegut com a Santa Fu, es troba a Ohlsdorf,  \xc3\xa9s un altre empresari important del barri._NEWLINE_El poble independent de Klein Borstel va fusionar-s'hi el 1938 i nom\xc3\xa9s sobreviu a la mem\xc3\xb2ria de la gent i al nom d'una estaci\xc3\xb3 a la U1 del metro."